Jy is hier: Tuis Kontak ons Kerkbode 2018
Kerkbode 2 November 2018
Lees ook oor die sittings van die Oostelike Sinode en Sinode Hoëveld.
Kerkbode 21 September 2018
Kerkbode 17 Augustus 2018
Lees in die Kerkbode van 17 Augustus ...
hoe die pad van versoening 'n NG dominee gebring het by vennootskappe met plaaslike leiers van die EFF en die ANC-vroueliga.
Daar is ook 'n verhaal van dokters en ander mediese personeel wat hulle dienste gratis aanbied om te help waar die staat nie kan bykom nie.
'n Groepie jong werkendes in Pretoria het probeer om armoede beter te verstaan deur 'n week lank soos armes te eet.
Lees van hulle ervaring. Kerkbode vertel ook hoe boere van Fochville wat voel die Here seën hulle so dat hulle nou ander boere help wat onder droogte ly.
Lees ook hoe die Nehemia-Bybelinstituut se kursusse deur 'n gemeente in Beaufort-Wes gebruik word, van ds Arion Naidoo wat nou 'n NG gemeente in die Kaap bedien, van ds Nico de Klerk se vordering op sy pelgrimstog, van die aktuarius wat nou ook 'n advokaat is, en van 'n beeldhouer wie geloof neerslag vind in sy konseptuele kuns.
Daarby bevat dié uitgawe van Kerkbode die derde aflewering in Atlas se reeks oor hoe die NG Kerk die Bybel verstaan.
Kerkbode 20 Julie 2018
Lees in die Kerkbode van 20 Julie ...
Een ding wat al meer in NG gemeentes gebeur, is dat gelowiges oor grense beweeg: grense van ras, grense van klas, grense van denominasie, en nog meer. Alles omdat ons al beter verstaan dat Christus se liefde oor grense vloei. In Doornkloof het dit op 'n besondere manier gebeur ná 'n moord op 'n sypaadjie. In die Noord-Kaap het dit gebeur by 'n ekumeniese dag op Britstown. In Kleinmond het dit by 'n Gee-basaar gebeur. In Riebeeckstad in die Vrystaat doen hulle dit op verskillende maniere wat wissel van 'n naskoolsentrum en 'n jeugdiens tot 'n Imagine Kidz-week in die vakansie en koffiekuiers by mense se huise. In Lusaka gebeur dit by die gemeente se maandelikse markdag. En Louwtjie Bouwer beywer hom daarvoor dat dit al meer op plase sal gebeur.
En dan is daar nog 'n klomp ander leesstof ook, onder meer die eerste bydrae in 'n reeks oor wat die NG Kerk reeds in die verlede besluit het oor hoe ons die Bybel moet verstaan.
Kerkbode 15 Junie 2018
Lees in die Kerkbode van 15 Junie ...
waar vertel word van 'n inisiatief om gemeentes in die onrusgesteisterde Noordwes te help om vir versoening in hulle omgewing te werk.
Daar is ook die verhaal van Gamkavallei, 'n NG gemeente sonder rassespanning, maar wat die uitdaging van armoede takel.
Lees ook oor 'n NG predikant se bediening in Skotland in 'n samelewing wat kerk eintlik die rug gekeer het.
Daar is verder 'n onderhoud met Cecile Cilliers, die eerste vrou wat in die leierskap van die Algemene Sinode gedien het, oor haar debuutbundel kortverhale.
Lees oor prof Dirkie Smit se Annie Kinkead Warfield lesings, oor die Winterskool op Stellenbosch, oor die bekendstelling van 'n boek oor Maria, en oor 'n skildery van Pablo Picasso oor die kruisiging.
Kerkbode 18 Mei 2018
Lees in die Kerkbode van 18 Mei ...
Op 76 het ds Petrus Moolman sy doktorsgraad verwerf oor hoe 'n holistiese seniorbediening vir die kerk kan lyk. Kerkbode vertel meer van dié gedagtes wat hy met die kerk wil deel.
Lees ook oor 'n bediening vir kwesbare vroue wat in twaalfde kanse glo; van 'n gemeente wat 'n arm gemeenskap in Mosambiek besoek het en ryker teruggekom het as wat hulle gegaan het; en van die kerk se "biesiemandjie vol hoop" vir vroue met krisisswangerskappe.
Alan Childs vertel watter hoop daar lê in vennootskappe met nie-regeringsorganisasies vir stadsgemeentes wat sukkel om te oorleef.
Kerkbode stel u ook voor aan Pierre du Plessis, die wenner van die Desmond Tutu-Gerrit Brandprys vir debuutwerke met sy boek: Jesus ruik na mirre en stof.
Lees ook die jongste nuus oor die hofsaak tussen 'n groep lidmate en die kerk, oor 'n koorfees, oor die kerk se pogings om rustigheid in Noordwes-te help bring, en oor samewerking tussen kerke in Tshwane.
Kerkbode 4 Mei 2018
...... lees en kyk foto's van die onlangse #imagine-feeste by Bredasdorp, Jeffreysbaai, Bothaville en Bela-bela. Daar is nuus oor die Andrew-Murray-, Cordis Trust en ander pryse. Twee jong dominees vertel van positiewe belewenisse wat hulle onlangs gehad het.
Ds Nelis Janse van Rensburg skryf oor die kerk en evangelisasie, Henco van der Westhuizen oor hoe Luther se denke oor hoe 'n mens God leer ken, en dr Frits Gaum oor artikel in die Nederlandse Geloofsbelydenis.